Bath, Somerset

Bath (RP: ,  Page 199.) inggih punika satunggil kota ring Somerset, Inggris, sané kaloktah lan kaicain wasta manut kayehan sané kawangun olih bangsa Romawi. Ring sénsus 2021, populasiné wénten 94.092 diri. Bath magenah ring lebah Tukad Avon,  sikauh London lan  sikelod kangin Bristol. Kota niki manados Situs Tetamian Jagat UNESCO daweg warsa 1987, lan selanturné kawewehin nuju Situs Tetamian Jagat transnasional sané kaloktah dados "Kota Spa Ageng ring Éropa" duk warsa 2021. Bath taler pinaka kota lan paumahan pinih ageng ring Somerset.

Kota puniki dados spa antuk wastan Latin  ("toya Sulis")  60 Maséhi ritatkala jadma Romawi ngwangun kayehan lan kuil ring lebah Tukad Avon, yadiastun kelebutan panes sampun kaloktah yadiastun sadurung punika. Bath Abbey kawangun ring abad ka-7 lan dados pusat agama; wangunan punika kawangun malih ring abad ka-12 miwah ka-16. Ring abad ka-17, klaim kakaryanin antuk sifat kuratif toya saking kelebutann, miwah Bath dados kasub pinaka kota spa ring masa Georgian. Arsitéktur Georgian, sané kakaryanin saking batu Bath, ngranjing Royal Crescent, Circus, Grand Pump Room, lan Assembly Rooms, ring dija Beau Nash mimpin kahuripan sosial kota saking warsa 705 ngantos dané padem ring warsa 761.

Akeh margi lan alun-alun sané kagenahang olih John Wood, the Elder, lan ring abad ka-18 kota puniki dados modis lan panjakné sayan nincap. Jane Austen magenah ring Bath ring pangawit abad ka-19. Pawangunan salanturné kalaksanain saking abad ka-19 lan sasampun Bath Blitz saking Yuda Jagat II. Bath dados pahan saking county Avon ring warsa 1974, miwah, risampuné Avon kaicalang ring warsa 1996, sampun dados pusat utama Bath miwah Somerset Kalér Kangin.

Bath madué langkungan saking 6 yuta pangrauh nyabran warsa, manadosangné silih sinunggil dasa kota ring Inggris sané pinih akéh karauhin olih wisatawan mancanegara. Genah wisata san$ wénten irika ri antarané spa, wisata jukung kanal, Royal Crescent, Bath Skyline, Kebun Parade misah Royal Victoria Park sané nyelenggarayang karnaval miwah acara ngamasan. Wawengkon panumbasan ngalingkubin pusat panumbasan SouthGate, arkade the Corridor miwah toko kerajinan ring margi Walcot, Milsom, Stall lan York. Wénten théater, sajeroning Theatre Royal, taler makudang museum rumasuk Museum Arsitektur Bath, the Victoria Art Gallery, Museum Seni Asia Kangin, Museum Astronomi Herschel, Museum Fashion, tur Museum Holburne. Kota niki madué kalih universitas – Universitas Bath dan Universitas Bath Spa – sareng Bath College nyadiayang pendidikan lanturan. Klub olahraga saking kota punika sajeroning Bath Rugby lan Bath City.

 Pustaka 

Kategori:Situs Warisan Dunia UNESCO ring Inggris
Kategori:Koordinat ring Wikidata